
Informacije o obdelavi osebnih podatkov

KONFERENCA ENERGIJE NA KVADRAT & SLOVENSKEGA ZDRUŽENJA ZA ENERGETSKO EKONOMIKO 

Ekonomska fakulteta Univerze v Ljubljani, Kardeljeva ploščad 17, 1000 Ljubljana, kot upravljavec osebnih podatkov obdeluje osebne podatke avtorjev prispevkov za potrebe organizacije in izvedbe Konference Energije na kvadrat & Slovenskega združenja za energetsko ekonomiko ter za pripravo in objavo konferenčnega zbornika. Konferenca poteka v sodelovanju z Energetsko zbornico Slovenije.
Pravna podlaga za obdelavo osebnih podatkov je člen 6(1)(b) Splošne uredbe o varstvu podatkov (Uredba EU 2016/679, v nadaljevanju: GDPR), saj je obdelava potrebna za sodelovanje avtorja na konferenci in za izvedbo postopka oddaje, obravnave, ocenjevanja, predstavitve in objave strokovnega prispevka, ki ga avtor prostovoljno predloži za sodelovanje na konferenci.
Obdelujejo se naslednji osebni podatki avtorjev:
· ime in priimek,
· e-poštni naslov,
· naziv organizacije, pri kateri je avtor zaposlen oziroma študira,
· podatki, ki jih avtor navede v prispevku ali spremljajoči dokumentaciji.
Navedeni osebni podatki se obdelujejo za naslednje namene:
· prejem in obravnavo strokovnih prispevkov,
· komunikacijo z avtorji prispevkov,
· izvedbo postopka izbora prispevkov,
· predstavitev avtorjev in njihovih prispevkov v okviru konference,
· organizacijo in izvedbo konference,
· pripravo programa konference,
· pripravo, izdajo in objavo konferenčnega zbornika.
V programu konference, konferenčnem zborniku in drugih gradivih, povezanih s konferenco, se lahko objavijo ime in priimek avtorja, naziv organizacije, naslov prispevka, povzetek prispevka ter drugi podatki, ki jih avtor sam vključi v prispevek za objavo.
V primeru, da se avtor želi potegovati za nagrado za najboljši študentski prispevek, se njegovi osebni podatki obdelujejo tudi za namen izvedbe postopka ocenjevanja, izbora in podelitve nagrade ter predstavitve nagrajenega prispevka na konferenci. Pravna podlaga za navedeno obdelavo je člen 6(1)(b) GDPR.
Osebni podatki avtorjev se hranijo do zaključka konference in izdaje konferenčnega zbornika oziroma toliko časa, kolikor je potrebno za dosego namenov, zaradi katerih so bili zbrani. Podatki, ki so vključeni v objavljeni konferenčni zbornik, program konference ali druga javno objavljena konferenčna gradiva, ostanejo del teh gradiv.
Dostop do osebnih podatkov imajo osebe, ki sodelujejo pri organizaciji in izvedbi konference, pripravi programa, ocenjevanju prispevkov, izvedbi nagradnega natečaja ter pripravi in objavi konferenčnega zbornika.
Osebni podatki se ne posredujejo tretjim osebam, razen kadar je to potrebno za izvedbo navedenih namenov ali kadar tako zahteva zakon.
Posameznik ima pravico do dostopa do svojih osebnih podatkov, njihovega popravka, izbrisa, omejitve obdelave, ugovora obdelavi ter, kadar so za to izpolnjeni pogoji, pravico do prenosljivosti podatkov.
Za vprašanja v zvezi z obdelavo osebnih podatkov se lahko posameznik obrne na pooblaščeno osebo za varstvo osebnih podatkov Ekonomske fakultete Univerze v Ljubljani na e-pošto: dpo@ef.uni-lj.si.
Posameznik ima pravico vložiti pritožbo pri Informacijskem pooblaščencu Republike Slovenije, Dunajska cesta 22, 1000 Ljubljana, če meni, da se njegovi osebni podatki obdelujejo v nasprotju z veljavnimi predpisi.
Z oddajo prispevka avtor potrjuje, da je seznanjen z obdelavo osebnih podatkov, kot je opisano v teh informacijah.

